Man wees is maar moeilik, opvolg deur Willem Woes | Bydraes | Woes - Kreatiewe platform vir Afrikaans
Titel: Man wees is maar moeilik, opvolg
Na my klaagliedere van al die dinge wat in ons pad staan as man as dit by vrou soek kom het ek wragtig dit ignoreer en gaan probeer.
Ek het Murphy as my buurman, tweede broer en meesal my Siamese tweeling ook. Ek bedoel my ma noem my een van die "unluckiest" mense wat sy ken.
Maar hierdie week was Murphy weer aan my sy toe ek nou wragtig moed bymekaar skraap om een van die ander spesie uit te vra.
In die gim en ek sien haar. Redelik asemrowend so dit maak dinge moeiliker. Mans is instinktief bang vir mooi vrouens want vir een of ander rede glo ons dat ons meer kan verloor as met gemiddelde vrouens.
Begin toe maar 'n geselsie aanknoop oor ditjies en datjies totdat ek die lyn van lyne kan gee "Kan ek jou uitvat vir koffie?". Ongelukkig was daar 'n onlangse verlowing in haar lewe gewees so koffie is nie 'n opsie nie.
Ek moet sê dat ek beter raak met hierdie dinge, ek voel minder en minder ongemaklik na so iets, want, as jy in ag neem dat ek weer in haar gaan vasloop. Vir nou wil ek nie graag in haar vasloop totdat hierdie episode vervaag het.
Maar nee, wat sal gebeur? Alles wat ek toe dié dag oefen is ook toe in haar roetine. Kan Murphy my met enigsins 'n meer ongemaklike situasie straf?